ISRAEL-RAPORTTI EUROOPAN PARLAMENTISTA
EU:N JA ISRAELIN SUHTEET
Antisemitismi lisääntyy Euroopassa. Madridista Malmöhön -
juutalaiset ovat huolissaan tulevaisuudestaan Euroopassa.
Millaisena juutalaisnuoret näkevät tilanteen, -
ja millaisia ongelmia he kohtaavat?
Näistä aiheista me keskustelemme tänään -
Euroopan parlamentissa Brysselissä kahden nuoren aktivistin kanssa.
Vieressäni istuvat Rebeka Goba ECI-järjestöstä -
ja Dylan Bokler Euroopan juutalaiskongressista.
Mukana myös Euroopan parlamentin jäsen Bert-Jan van Ruissen.
Hän toimii myös parlamentin knesset- delegaation varapuheenjohtajana.
Olen Marco Gombacci. Tämä on Israel-raportti Euroopan parlamentista.
Aloitetaan sinusta, Dylan.
Millaista on elää juutalaisena isossa eurooppalaispääkaupungissa?
Kohtaatko ongelmia?
Voisitko kertoa esimerkkejä ongelmista, joita täällä kohtaat?
Hyvä kysymys. On haastava olla nuori juutalainen 2000-luvun Euroopassa.
Suurin kohtaamani haaste esimerkiksi Brysselissä tai Madridissa asuessani -
on se, ettei uskalla olla avoimesti se, joka on.
Ei uskalla näyttää avoimesti olevansa juutalainen.
Monet eurooppalaiset juutalaiset kokevat uhkaa -
tai pelkäävät kertoa, keitä he ovat -
paitsi tuntemattomille ihmisille myös läheisille ystäville.
Keskustelut tuntuvat Euroopan juutalaisista välillä siltä -
kuin heistä tulisi lähettiläitä tai poliitikkoja, -
joiden täytyy puolustaa joko kaikkia maailman juutalaisia -
tai Israelin valtiota.
Monet niputtavat Israelin valtion ja juutalaiset yhteen.
Se on hyvin yleistä yliopistokampuksilla.
Monet juutalaisnuoret pelkäävät mennä luennoille tai kampuksille.
He pelkäävät mielenosoituksia. Se on tuttua itsellenikin -
ihan arkipäivän keskusteluissa.
Ja totta kai poliittisissa liikkeissä ja mielenosoituksissa -
näkyy selvä antisemitistinen sanoma. Viime viikonloppuna Saksassa -
huudettiin juutalaisvastaisia iskulauseita.
Nuorille mielestäni kaikkein vaikeinta on erottaa, -
kenelle voi sanoa olevansa juutalainen.
Oletko itse tai onko joku ystäväsi kohdannut antisemitismiä?
Suurin osa kokemastani antisemitismistä -
tulee pääosin ihmisten tietämättömyydestä.
Antisemitismiäkin on erilaista.
Antisemitististä retoriikkaa on edelleen 2000-luvulla paljon.
Kun olen tavannut nuoria eurooppalaisia -
yliopistokampuksilla ja myös täällä Brysselissä, -
heillä on paljon ennakkokäsityksiä juutalaisista.
He eivät tunne juutalaisuuden monimuotoisuutta.
He näkevät juutalaisuuden pelkästään uskontona, -
mutta he eivät tiedä, miten monimuotoisia juutalaisyhteisöt ovat.
Kun olen käynyt keskusteluja ja kertonut juutalaisuudestani -
esimeriksi pesach- tai rosh hashana -aterioilla, -
olen huomannutkin, että keskustellaan Israelista.
Niin käy hyvin usein nuorille juutalaisille.
Kokeeko ystäväpiirisi samaa?
Ehdottomasti. Monilla on ennakkokäsityksiä.
Virallisten tilastojen mukaan eurooppalaisista vain 4 prosenttia -
tietää oikeasti, mitä juutalaisuus on.
Tilastot osoittavat myös, että holokaustin muisto hiipuu.
Yhä harvempi nuori tietää holokaustista, ja se vaikuttaa arkeen.
Aina välillä koen, että minun täytyy selittää, -
ja olen tietysti ylpeäkin saadessani selittää, -
mitä juutalaisuus on ja miten moninaista se on.
Kiinnostavaa. Olet poliitikko ja parlamentin jäsen.
Miten arvioisit antisemitismiä Euroopassa?
Miten Euroopan unioni torjuu antisemitismiä?
Se todellakin on asia, -
josta kannan suurta huolta.
Se, mitä äsken meille kerroit, -
tulee usein esiin, kun keskustelen juutalaisten kanssa.
He kertovat, miten vaikeaa se on.
Elämme täällä Euroopassa "rauhan" yhteiskunnassa, -
mutta todellisuus on se, että monet ihmiset Euroopassa -
eivät tunne oloaan turvalliseksi.
Toisen kunnioittaminen on kadonnut.
Etenkin juutalaiset joutuvat kokemaan -
todella paljon epäkunnioittavaa käytöstä ja antisemitismiä.
Myös Euroopan parlamentti kantaa siitä suurta huolta.
Olisi ryhdyttävä erilaisiin toimiin.
Ensinnäkin täytyisi parantaa tiedonkeruuta, -
sillä monet antisemitistiset tapaukset jäävät edelleen pimentoon.
Toiseksi täytyisi ymmärtää, -
että vastuu toimiin ryhtymisestä on hallinnon kaikilla tasoilla, -
kansalaisyhteiskunnalla ja myös kouluilla.
Alleviivaan myös opetuksen roolia.
Keskustelemme tänään nuorista.
Uskon todella, että nuorilla ja uudella sukupolvella -
on mahdollisuus nousta ratkaisevaan rooliin tilanteen muuttamisessa.
Aloitetaan siis tasokkaasta opetuksesta kaikkialla Euroopassa.
Myös verkossa esiintyy paljon antisemitismiä.
Eikö Euroopan unioni yritäkin torjua antisemitismiä verkossa?
Yrittää. Se on osa komission strategiaa.
Yritämme lisätä tietoutta siitä, mitä tapahtuu digitaalisessa maailmassa.
Siellä on paljon vihapuhetta. Sitä pitää kitkeä.
Täytyy tehdä selväksi, että kaikenlainen antisemitistinen sisältö -
on tuomittavaa, ja sitä pitää torjua.
Oletko koskaan nähnyt antisemitismiä täällä Euroopan parlamentissa -
esimerkiksi muiden parlamentaarikkojen puheissa -
tai antisemitistisesti sävyttyneissä keskusteluissa?
Hiljattain Amnesty International -järjestö -
julkaisi Israelia koskevan raportin.
Siinä Israelia syytettiin apartheid-valtioksi.
Itse pidin raporttia hyvin haitallisena.
Se ei anna todenmukaista kuvaa tilanteesta.
Olemme Euroopan parlamentissa jättäneet kysymyksen -
EU:n ulkopolitiikan korkealle edustajalle.
Näen raportissa myös antisemitistisiä elementtejä.
Se on yksi esimerkki.
Juuri kuten sanoit, ihmiset eivät oikein osaa pitää erillään -
Israelin valtiota -
ja juutalaisia, juutalaista elämää, juutalaisuutta.
Se on kiintoisa aihe.
Rebeka, olet kristitty.
Työskentelet ECI-järjestössä, -
jonka yksi päätehtävistä on antisemitismin torjuminen.
Miksi mielestäsi eurooppalaisen kristityn -
tulisi lähteä mukaan torjumaan antisemitismiä?
Olet oikeassa. Se on yksi työmme tärkeimpiä painopisteitä ECI:ssä.
Kun kuulen, mitä Dylan kertoo, ymmärrän, -
että ongelmaa ei voi sysätä yksin juutalaisten harteille, -
niin että ainoastaan he pitävät sitä esillä, tuovat esiin huolta -
ja kertovat, kuinka ongelma pahenee.
ECI:n tehtävä on alusta asti ollut toimia vahvistavana äänenä, -
ei juutalaisena, ei israelilaisena eurooppalaisena äänenä -
täällä Euroopan pääkaupungissa seisomassa juutalaisten rinnalla, -
lisäämällä tietoutta ja osoittaa heille, että me kristityt ja eurooppalaiset -
olemme heidän tukenaan näinä aikoina.
Tämä on hyvin mielenkiintoista.
Jos myös kristityt puolustavat juutalaisuutta -
ja torjuvat antisemitismiä, -
silloin ihmiset eivät automaattisesti heti syytä Israelin puolustamisesta.
Näiden kahden välillä on siis ero.
Dylan, koetko, että eurooppalaiset nuoret -
tunnistavat yleisesti ottaen antisemitismin Euroopassa?
Onko mielestäsi nuoret otettu mukaan antisemitismin vastaiseen työhön?
Euroopan instituutioiden laatimat tilastot kertovat karua kieltä -
nuorten osallistumisesta antisemitismin torjuntaan -
ja tiedoista holokaustin tapahtumista ja antisemitismistä nykyään.
Omasta näkökulmastani Euroopan nuoret -
pitää saada vahvemmin mukaan antisemitismin torjuntaan.
Antisemitismi ei uhkaa vain juutalaisia. Se uhkaa demokratiaa ja arvoja, -
joille Euroopan instituutiot sotien jälkeen rakennettiin.
Nykyisin haasteita esiintyy paljon verkossa.
Kuten tiedämme, nuoret viettävät siellä paljon aikaa.
Minusta kaikki pitäisi saada nyt ymmärtämään -
sosiaalisessa mediassa piilevät vaarat.
Nuoriso ei ole pelkästään tulevaisuus.
Niinhän usein kuulee sanottavan.
Olemme kuitenkin myös nykyisyys. Antisemitismi on kasvussa.
Totta kai pitää panostaa siihen, mitä tapahtuu tulevaisuudessa, -
kun holokaustin eloonjääneet eivät ole enää keskuudessamme -
ja toisen maailmansodan tapahtumat ovat vain muisto.
Mielestäni antisemitismiä täytyy torjua myös nykyhetkessä.
Siinä tarvitaan kaikkien nuorten, kristittyjen ja muslimien, osallisuutta.
Käykö Euroopan juutalaiskongressi keskusteluja tästä -
muiden nuorisojärjestöjen kanssa?
Euroopan juutalaiskongressi on edistänyt uskontojenvälistä dialogia -
eri järjestöjen kanssa.
Se on myös perustamisestaan asti työskennellyt -
eurooppalaisten juutalaisnuorten kanssa edustamissaan maissa.
Edustamme yli 40:tä maata Euroopassa ja Euroopan ulkopuolella.
Olemme kuunnelleet heidän huoliaan ja vastanneet niihin.
Esimerkiksi joitain kuukausia sitten tapasimme -
Euroopan juutalaisopiskelijoiden liiton edustajia. He kertoivat huoliaan.
Pääpaikkamme on Bryssel. Olemme heidän edustuksensa.
Tehtävämme on ajaa heidän asiaansa.
Välillä antisemitismiä ajatellaan yleisellä tasolla, -
mutta se vaikuttaa arkeen.
Euroopan juutalaiskongressi on koko ajan yhteydessä sisarliikkeisiin -
mutta myös juutalaisyhteisöjen edustajiin.
Mielenkiintoista. Otit esiin erään tärkeän huomion.
Ensinnäkin uskontojenvälinen dialogi on hyvin tärkeää.
Toinen tärkeä huomio on uskonnonvapauden puolustaminen.
Se tarkoittaa juutalaisten, kristittyjen ja muiden tukemista Lähi-idässä.
Euroopan on erittäin tärkeää puolustaa näitä arvoja, -
sillä ellei niitä puolusta Euroopassa, -
ei ole uskottavaa puhua ihmisoikeuksista muuallakaan.
Millainen tilanne on Alankomaissa?
Esiintyykö teillä antisemitistisiä tapauksia tai tekoja -
tietyissä ihmisryhmissä?
Miten hallitus torjuu antisemitismiä?
Myös Alankomaissa on paljon antisemitismiä. Se on häpeällistä.
Esimerkiksi ravintolat Amsterdamissa ovat joutuneet hyökkäysten kohteeksi.
Näin on käynyt useampaankin otteeseen.
Se on vain yksi esimerkki.
Samaten Amsterdamin juutalainen koulu ja synagogat -
tarvitsevat turvatoimia, sillä muuten heillä ei ole turvallista.
Sekin on selvä esimerkki siitä, -
että tilanne Alankomaissa on erittäin huolestuttava.
Mihin toimiin on sitten ryhdytty? Me nimitimme valtuutetun -
johtamaan antisemitismin vastaista työtä.
Minusta se on hyvä aloite.
Komissio on kannustanut myös muita jäsenvaltioita -
nimittämään tällaisen valtuutetun.
Hän pystyy lisäämään tietoutta antisemitismitilanteesta.
Valtuutettu on tietysti vain yksi asia. Meidän pitää muuttaa yhteiskunta.
Muuttaa yleinen mielipide ja ihmisten sydämet.
Ja miten se muutetaan?
Minusta se alkaa ehkäpä jo perheestä, -
siitä, mitä opetamme lapsille.
Opetuksesta. - Niin, mutta ei vain kouluelämässä.
Aloitetaan jo kodeista, -
siitä, mitä vanhemmat sanovat lapsilleen.
Oppivatko lapset kunnioittamaan muita?
Tässä ovat suurimmat epäkohdat, -
joita pitäisi ryhtyä korjaamaan.
Samaa mieltä. Yksi kysymys.
Puhun nyt Alankomaista, sillä olet hollantilainen europarlamentaarikko.
Mitkä ryhmät ovat ravintola- ja hautausmaaiskujen takana?
Juutalaisten hautausmaita töhritään muuallakin kuin Alankomaissa, -
esimerkiksi Ranskassa ja Italiassa.
Ovatko tekijät äärioikeistosta tai jonkin uskonnon äärilaidalta?
Vai tekevätkö iskuja vain jotkut tietämättömät?
Mitkä ryhmät iskuja tekevät Alankomaissa?
Olen sellaisessa käsityksessä, -
että antisemitismiä tulee eri ryhmistä.
Äärioikeistosta, ehkä myös äärivasemmistosta, -
joka antaa Israelin valtiosta liioitellun negatiivisen kuvan.
Sitä esiintyy myös muslimimaailmassa.
Ei voi nimetä yhtä tiettyä ryhmää.
Sitä esiintyy yhteiskunnan eri sektoreilla.
Se on valitettavaa.
Se tekee asiasta entistä monimutkaisemman.
Jos antisemitismi olisi peräisin vain yhdestä ryhmästä, -
sitä olisi helpompi torjua, sillä tarvittaisiin vain yksi strategia.
Mutta kun ryhmiä on useita, välillä ne myös sekoittuvat.
Se on huolestuttavaa.
Äärivasemmisto ja äärioikeisto yhdistävät toisinaan myös voimansa -
juutalaisvastaisessa toiminnassa. Se tekee asiasta kimurantin.
Tästä syystä ja myös niistä syistä, joita meppi äsken luetteli, -
kuten opetus ja kotikasvatus, nuoret ovat erittäin tärkeitä.
Miten nuoret saataisiin vahvemmin mukaan -
antisemitismin vastaiseen työhön?
Kun tarkastellaan keskustelunaiheita, joista nuoret ovat kiinnostuneita, -
niitä ovat ympäristöuhat ja epätasa-arvo.
Kuten sanoit, nuoret pitää saada mukaan vahvemmin.
Antisemitismi jää monesti näiden keskusteluaiheiden varjoon, -
ja joskus ne ovat jopa ristiriidassa.
Nuorina aktivisteina meidän täytyy puhua rohkeammin, -
mennä mukaan keskusteluihin -
ja tuoda esiin antisemitismin ongelmaa.
Minäkin korostan sosiaalisen median roolia.
Nykyisin on aiempaa helpompaa ryhtyä aktivistiksi, -
jolla voi hetkessä olla maailmanlaajuinen yleisö.
Reagoimisen lisäksi olisi tärkeää myös ennakoida.
Sen lisäksi, että reagoimme verkkosisältöön, -
meidän tulee omissa some- kanavissamme ja piireissämme -
ja tuottaa sisältöä, joka on totuudenmukaista, -
levittää paikkansapitävää informaatiota -
ja kumoaa myyttejä juutalaisista. Näin voimme osaltamme auttaa.
Ja totta kai tehdä yhteistyötä kristittyjen ja muiden kanssa.
On tärkeää, että eri uskonnot kitkevät ongelmaa yhteistuumin.
Keskusteletteko myös somejättien, -
kuten Facebookin, Twitterin ja Instagramin, kanssa?
Voit varmaan antaa ehdotuksia, miten torjua antisemitismiä verkossa.
Oletteko jo käyneet keskustelua somejättien kanssa?
Euroopan parlamentti ja jäsenmaiden hallinnot -
ovat käyneet tätä keskustelua.
Muun muassa TikTokiin on jo tullut parannuksia.
TikTokissa on ominaisuus, joka tunnistaa sanoja -
ja tarkastaa sisällön faktat saman tien.
Somejättien on tärkeää kehittää lisää ominaisuuksia, -
sillä sisältöä on niin paljon eikä kaikkea voi millään valvoa.
On tärkeää parannella ominaisuuksia, jotka tunnistavat vihapuheen -
ja poistavat sen, ennen kuin se alkaa levitä -
teinien, lasten ja nuorten aikuisten silmille.
Samoin on tärkeää, että me olemme aktiivisia -
Mehän pystymme ilmoittamaan tileistä ja sisällöstä.
Teknologiayhtiöillä on tässä iso vaikutusmahdollisuus.
Dialogia ja yhteistyötä tarvitaan.
Hienoa. Dylan, olet nuori aktivisti. Keskusteletteko te hallintojen kanssa -
maissa, joissa antisemitismi on vakava ongelma, kuten Ruotsissa.
Siellähän on ollut paljon antisemitistisiä iskuja.
Luultavasti siellä on ryhdytty toimiin.
Totta kai. Vuosi 2021 oli mielestäni tärkeä vuosi Euroopan juutalaisille.
Euroopan komissio esitteli -
ensimmäisen antisemitismin torjuntaa koskevan strategiansa.
Se valotti huolta, jota kaikki EU-maat kantavat tästä uhasta.
Vielä 15 vuotta sitten tällainen ei olisi ollut mahdollista.
Myös Euroopan neuvosto on antanut päätöslauselmia, -
ja Euroopan parlamentti on tehnyt kovasti töitä -
vastatakseen tähän ongelmaan rakenteellisesti.
Nyt tarvitaan toimeenpanoa. Monet Euroopan maat -
ovat valitsemassa antisemitismin vastaisen työn valtuutettua.
Ne esittävät omia strategioitaan, miten torjua antisemitismiä.
Niinhän komission strategiassa sanotaan.
Jokaisen jäsenmaan täytyy esitellä oma strategiansa -
vuoden loppuun mennessä.
Esimerkiksi Ruotsi, jossa antisemitismi lisääntyi paljon vuonna 2021, -
järjesti Malmön foorumin, jossa käsiteltiin antisemitismin torjuntaa.
Läsnä oli monia juutalaisorganisaatioita -
mutta ei vain juutalaisia, sillä kuten jo todettiin, ongelma koskee kaikkia, -
ja hyökkäys juutalaisia vastaan on hyökkäys demokratia-arvoja vastaan.
Antisemitismi on siis ollut kasvussa, -
mutta samaan aikaan kansalliset hallinnot ja EU ovat ryhtyneet toimiin.
Nyt katsotaan, muuttuvatko sanat teoiksi.
Kuten tiedämme, puheet eivät aina merkitse mitään.
Meillä voi olla strategioita, mutta on toinen juttu toteuttaa ne.
Nyt kansalaisyhteiskunnan tulisi lähteä liikkeelle vaikuttamaan, -
eikä vain kansalaisyhteiskunnan vaan erityisesti nuorison.
Heitä todella tarvitaan tässä.
Eilen Ranskassa käytiin tärkeät vaalit.
Voittajaksi selviytyi Macron.
Ranskassa on viime vuosina ollut paljon antisemitistisiä tapauksia.
Olen henkilökohtaisesti ollut hautausmailla Pariisin tuntumassa -
tekemässä uutisjuttuja iskuista -
juutalaisille hautausmaille Ranskassa.
Kuten sanoit, tekijöinä on eri ryhmiä.
Siellä näkyi hakaristejä -
ja teksti "kuolema Israelille", -
jonka kirjoittajaksi poliisit epäilivät äärivasemmistolaisia.
Mitä haluaisit sanoa presidentti Macronille?
Millaisen viestin haluaisit välittää Euroopan maiden johtajille siitä, -
miten toimeenpanna antisemitismin torjunnan strategiaa?
Minusta olisi erittäin tärkeää myös tehdä selväksi, -
että tekijöitä rangaistaan, jos hyökätään -
uskonnollisia, kristittyjä, juutalaisia tai muita, symboleja vastaan.
Mitä sanoisit Ranskan presidentille, -
jos hän nyt astelisi tähän ja voisitte keskustella?
Ensinnäkin haluaisin kehottaa häntä ryhtymään toimiin.
Kun tapahtuu antisemitistinen hyökkäys -
tai Facebookissa on antisemitististä sisältöä, -
kehottaisin häntä toimimaan.
Lisäksi haluaisin sanoa Macronille, -
että on hyvin tärkeää kuunnella juutalaisten mielialoja, -
jotta juutalaiset voisivat edelleen kokea olevansa, -
sanotaanko, osa Eurooppaa.
Juutalaisilla on pitkä historia Euroopassa.
Meidän pitää tehdä selväksi juutalaisyhteisöille, -
että he ovat olennainen osa eurooppalaista yhteiskuntaa -
ja että haluamme taata teille mahdollisuuden olla omia itsejänne -
ja noudattaa omia sääntöjänne tai tapojanne.
Tiedätte, mitä tarkoitan.
Esimerkkinä nyt vaikka kosher-teurastus.
Olemme joissain asioissa liian ankaria.
On hyvin tärkeää tehdä työtä uskonnonvapauden eteen -
myös Euroopassa ja myös juutalaisyhteisön puolesta.
Ehdottomasti.
Sanoit äsken jotain teurastusmenetelmästä.
Euroopan parlamentti taisi käsitellä asiaa viime vuonna -
tai pari vuotta sitten. Siitä käytiin paljon keskustelua.
Aivan. Loppujen lopuksi on kuitenkin jäsenvaltion päätettävissä, -
mikä jäsenmaissa on hyväksyttävää ja mikä ei.
Jäsenmaissa on erilaisia lainsäädäntöjä.
Kehottaisit siis Macronia luomaan verkoston -
tai keskustelemaan muiden jäsenmaiden kanssa siitä, -
miten säilyttää juutalainen elämä Euroopassa. - Aivan.
Eurooppa ilman juutalaisia ei ole Eurooppa laisinkaan. Se on tärkeää.
Tähän toteamukseen päätämme tämänkertaisen Israel-raportin.
Kiitos, Dylan, Rebeka ja MEP Ruissen, -
että olitte mukana keskustelemassa antisemitismistä. Kiitos ja näkemiin!
Suomennos: Marianne Tenetz